CELEX: 32011R0853
Language: sk
Date: 2011-08-24 00:00:00
Title: Vykonávacie nariadenie Komisie (EÚ) č. 853/2011 z  24. augusta 2011 , ktorým sa stopäťdesiaty šiestykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou al-Káida

25.8.2011   
            
            
               SK
            
            
               Úradný vestník Európskej únie
            
            
               L 219/3
            
         VYKONÁVACIE NARIADENIE KOMISIE (EÚ) č. 853/2011
   z 24. augusta 2011,
   ktorým sa stopäťdesiaty šiestykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 1,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 12. augusta 2011 sankčný výbor Bezpečnostnej rady OSN rozhodol o pridaní jednej fyzickej osoby do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.
            
         
               (4)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli, 24. augusta 2011
      
         
            Za Komisiu v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      Pod nadpis „Fyzické osoby“ sa dopĺňa tento záznam:
      
         „Muhammad Jibril Abdul Rahmam [alias a) Mohammad Jibril Abdurrahman, b) Muhammad Jibriel Abdul Rahman, c) Mohammad Jibriel Abdurrahman, d) Muhamad Ricky Ardhan, e) Muhammad Ricky Ardhan bin Muhammad Iqbal, f) Muhammad Ricky Ardhan bin Abu Jibril, g) Muhammad Yunus, h) Heris Syah]. Adresa: a) Jalan M. Saidi RT 010 RW 001 Pesanggrahan, South Petukangan, South Jakarta, Indonézia; b) Jalan Nakula of Witana Harja Complex Block C, Pamulang, Banten, Indonézia. Dátum narodenia: a) 28. 5. 1984, b) 3. 12. 1979, c) 3. 3. 1979, d) 8. 8. 1980. Miesto narodenia: East Lombok, West Nusa Tenggara, Indonézia. Štátna príslušnosť: Indonézia. Číslo cestovného pasu: S335026 (falošný indonézsky cestovný pas). Národné identifikačné číslo: a) 3219222002.2181558 (indonézsky preukaz totožnosti), b) 2181558 (identifikačné číslo). Ďalšie informácie: a) vedúci člen skupiny Jemaah Islamiah priamo zapojený do získavania finančných prostriedkov na teroristické útoky; b) meno otca je Mohamad Iqbal Abdurrahman. Dátum zaradenia do zoznamu podľa článku 2a ods. 4 písm. b): 12. 8. 2011.“